Չենք կարող չընդունել, որ ժողովրդի մեջ դեռևս շատ է Ծառուկյանին հավատացողների ու նրանից սպասումներ ունեցողների թիվը: Ցավալի է խոստովանել, որ նրան սպասողների մեծ մասը ոչ թե ներող Ծառուկյան է ուզում տեսնել, այլ վրեժխնդիր: Բայց նա արդեն չունի այն մասսայական հեղինակությունն ու ազդեցությունը, որ ուներ մինչ քաղաքականությունը թողնելու հայտնի հայտարարությունը: Հեղինակություն, որը ձևավորել էր ոչ այնքան քաղաքական գործունեությամբ, որքան բարեգործական ակցիաներով, ժողովրդին սրտամոտ խոսվածքով, նաև որպես օլիմպիական կոմիտեի նախագահ ու առաջին մեծահարուստներից մեկը: